Naftayada ubadkayaga iyo sharaftayaduba waxay ku wacan yihiin guriga oo aanu fadhino lakiin raali ahaw qof kasta oo haabka soo galiya inay khalad tahay in ay dumarku arrimaha siyaasadda iyo hogaanka soo faragaliyaan, maxay u arki waayeen waxa hooyooyin rafaadaya ee salaada subax usoo lugaynaya suuqyada si ay ubadkooda iyo nafahooda ugu raadiyaan quutal daruuriga, dhulka oo aan iftiimin ayay usoo jarmaadaan suuqyada iyaga oo mararka qaar lugaynaya halkaas oo ay halis ugu jiraan in uu tuug iyo wax kasii daranba ka helaan jidkaa dheer ee ay sii lugeynayaan waxa taas ka sii daran dhaxamaha daran ee ay u soo baxaan ee safanta iyo qalafka ka dhigta jidhkoodii una badashay wax laga argagaxayo taasi oo ay u xigto qorrax falaadhaheedu qiiq ka kicinayaan qofkii ay baylah & banaan ka helaan, waxa u sii dheer werwerka iyo walaaca joogtada ah ee ay ka qabaan waxa ay suuqa kala kulmi doonaan.
